text: উইন্ডিজের বিপক্ষে সিরিজে সমতায় ফিরল দক্ষিণ আফ্রিকা | News24 TV | Twenty-Four Hour Bangladeshi News Channel
  উইন্ডিজের বিপক্ষে সিরিজে সমতায় ফিরল দক্ষিণ আফ্রিকা
  ২৮ জুন, ২০২১ ১১:১২ ২০২ প্রিন্ট করুন
  দুর্দান্ত জয়ে স্বাগতিক ওয়েস্ট ইন্ডিজজের বিপক্ষে পাঁচ ম্যাচ টি-টোয়েন্টি সিরিজে ১-১ এ সমতা এনেছে দক্ষিণ আফ্রিকা। দ্বিতীয় টি-টোয়েন্টিতে রোববার দিবাগত রাতে ১৬ রানে ক্যারিবীয়দের হারিয়েছে প্রোটিয়ারা।
  গ্রেনেডার সেন্ট জর্জ স্টেডিয়ামে দক্ষিণ আফ্রিকার দেওয়া ১৬৭ রানের টার্গেটে খেলতে নেমে ১৫০ করতে পেরেছে ক্যারিবীয়রা। ওপেনার আন্দ্রে ফ্লেচার ৩৫ ও এভিন লুইস ২১ রান করেছেন। শেষ দিকে ১২ বলে ৩৪ রান করেছে ফ্যাবিয়ান অ্যালান। তিনে নামা 'ইউনিভার্স বস' ক্রিস গেইল ৬ বলে ৮ রান করেছেন। প্রোটিয়াদের পক্ষে কাগিসো রাবাদা ৩টি ও জর্জ লিন্ডে ২টি উইকেট নিয়েছেন।
  এর আগে টসে হেরে ব্যাট করে নির্ধারিত ২০ ওভারে ১৬৬ রান তোলে প্রোটিয়ারা। অধিনায়ক টেম্বা বাভুমা ৩৩ বলে ৪৬ রানের ইনিংস খেলেন। রেজা হেনড্রিকসের ব্যাট থেকে আসে ৪২ রান।